ယောခိုတောင် (မြောက်ပိုင်းယဆွတ်ဂတခဲ)

ယောခိုတောင် (横岳, Yoko-dake) သည် ဂျပန်နိုင်ငံ၊ ဟွန်းရှူးကျွန်း၊ ယဆွတ်ဂတခဲတောင်တန်းရှိ မြောက်ပိုင်းယဆွတ်ဂတခဲမီးတောင်အုပ်စုတွင် ပါဝင်သည့် မီးတောင်တစ်ခု ဖြစ်သည်။ ဤတောင်သည် လှုပ်ရှားနေသည့်မီးတောင်ဖြစ်ကာ ချော်ရည်ကျဆင်းမှုကြောင့် ဖြစ်ပေါ်လာသည့် အမိုးခုံးသဏ္ဌာန်ရှိသည့်တောင် ဖြစ်သည်။ မကြာသေးမီကာလများအတွင်း တောင်သည် လှုပ်ရှားမှုများရှိခဲ့သည်။ ယခုအခါ ဤတေင်ကို အသက်ဝင်နေသည့် တောင်တစ်ခုအဖြစ် သတ်မှတ်ထားသည်။ နှစ်ပေါင်း ၈၀၀ မတိုင်မီက နောက်ဆုံးအကြိမ်ပေါက်ကွဲခဲ့သည်။ တောင်ပေါက်ကွဲမှုကြောင့် ချော်ရည်များသည် ကုဗမီတာ သုံးသန်းအထိ စီးထွက်လာခဲ့သည်။ တောင်ပေါက်ကွဲမှုကို ရေဒီယိုကာဘွန်သက်တမ်းသတ်မှတ်သည့်နည်းပညာဖြင့် သတ်မှတ်တိုင်းတာခဲ့ခြင်း ဖြစ်သည်။

အကြောင်းအရာ
တောင်ထိပ်သည် နှစ်ခုပိုင်းခြားတည်ရှိနေသည်။ တစ်ခုနှင့်တစ်ခုအကြား ၃ မိနစ်ခန့် ကြာမြင့်သည်။ မြောက်ဘက်တောင်ထိပ်သည် ၂၄၈၀ မီတာ (၈၁၃၆ ပေ) နှင့် တောင်ဘက်တောင်ထိပ်သည် ၂၄၇၁.၆ မီတာ (၈၁၀၉ ပေ) ရှိသည်။ တောင်ဘက်တောင်ထိပ်တွင် triangulation station စခန်းရှိသည်။ တောင်ပေါ်တွင် တည်းခိုနိုင်သည့်တဲငယ် ခိတယောခိုဒခဲဟက်တဲ (Kitayokodake Hutte) သည်လည်း တောင်ဘက်တောင်ထိပ်တွင် ရှိသည်။

ဤတောင်၏ မြောက်ဘက်တွင် အိုးတခဲတောင် (大岳, Ōtake) 2,381 m (7,812 ft) ရှိသည်။ တောင်ဘက်တွင် မိဆွတ်ဒခဲတောင် (ミツだけ, Mitsudake) 2,360 m (7,743 ft) ရှိသည်။ 

ခရီးသွားဆိုင်ရာအဆောက်အဦများ
ခိတယဆွတ်ဂတခဲကေဘယ်ကြိုးလိုင်းကို တစ်နှစ်ပတ်လုံးပြေးဆွဲလျက်ရှိသည်။ ဤလိုင်းသည် နဂနိုခရိုင်၊ ချိနိုမြို့၏ ပင်လယ်ရေမျက်နှာပြင်အထက် အမြင့် ၁၇၇၁ မီတာ (၅၈၁၀ ပေ) မှ စတင်ကာ ၂၂၃၇ မီတာ (၇၃၃၉ ပေ) အမြင့်တွင်ရှိသည့် ဆွတ်ဘိုနိဝအမျိုးသားဥယျာဉ် (坪庭自然園, Tsuboniwa shizen en) အထိ ပြေးဆွဲပေးလျက်ရှိသည်။ တောင်တက်လမ်းများစွာတို့သည်လည်း ဤအမျိုးသားဥယျာဉ်ကို ဖြတ်သန်းကာ သွားကြရသည်။ ဥယျာဉ်ကို တစ်ပတ်ပတ်မိရန် ၄၀ မိနစ်ခန့် ကြာမြင့်သည်။Kita-Yatsugatake Ropeway, accessed Feb 23, 2024

ကေဘယ်ကြိုးလိုင်း၏ အောက်ဘက်တွင် ilatus Tateshina နှင်းအပန်းဖြေစခန်းရှိသည်။Pilatus Tateshina Snow Resort, accessed Feb 23, 2024 (in Japanese)

တောင်တက်ခြင်း
တောင်သည် ယဆွတ်ဂတခဲတောင်တန်း အဓိကတောင်တက်လမ်းကြော၏ မြောက်ဘက်ဆုံးတွင် တည်ရှိနေသည်။ 

ဆွတ်ဘိုနိဝနှင့် တောင်ထိပ်အကြား တောင်တက်လမ်းပိုင်းသည် ပြေပြစ်ကာ ကောင်းမွန်စွာ ထိန်းသိမ်းထားသည်။ အတွေ့အကြုံမရှိသည့် တောင်တက်သူများသည်ပင် ဆောင်းရာသီ၌ လွယ်ကူစွာတက်ရောက်နိုင်သည်။ သို့သော် တောက်တက်အဝတ်အစားများ၊ ဖိနပ်များသည် ဆောင်းရာသီတွင် လိုအပ်မည် ဖြစ်သည်။Kita-Yokodake Winter Hike - Beginner Friendly, accessed Feb 23, 2024 ကေဘယ်ကြိုးကားလိုင်း၏ အပေါ်ဘက်စခန်းနေရာမှ မြောက်ဘက်တောင်ထိပ်သို့ အတက်အဆင်းသည် ခရီး ၃.၅ ကီလိုမီတာခန့် ရှိသည်။

သို့သော် တောင်ထိပ်မှ ခစ်ခိုအိခဲရေကန်သို့ သွားရာလမ်းနှင့် တောင်ထိပ်မှ အိုဒခဲတောင်သို့၊ ထိုမှတဆင့် ဖုတဂေါ့အိခဲရေကန်သို့ သွားရာလမ်းများသည် အတော်မတ်စောက်သည်။ ဥယျာဉ်အတွင်းမှ တောင်ထိပ်သို့ တက်ရောက်ကြသည့် လမ်းပိုင်းသည် တောင်တက်သူများ များစွာရှိသော်လည်း တောင်၏ မြောက်ဘက်သို့ သွားရောက်ကြသူမှာ နည်းပါးသည်။ Shimagare Hut, accessed Feb 23, 2024 (in Japanese)Kitayoko Hut, accessed Feb 23, 2024 (in Japanese)

ဆွတ်ဘိုနိဝနှင့် အမဲအိခဲလမ်းပိုင်းအကြားတွင် ရှိမဂရဲတဲငယ်ရှိသည်။ ဆွတ်ဘိုနိဝမှ တောင်ထိပ်သို့ သွားရာလမ်းတွင်လည်း Kita-Yokodake Hutte တဲငယ်ရှိနေသည်။ 

သွားလာမှု
ခိဆယဆွတ်ဂတခဲကေဘယ်ကြိုးလိုင်းသည် ချိနိုဘူတာမှ Alpico ဘတ်စကားစီးနင်းပြီး ၆၀ မိနစ်ခန့်ကြာမြင့်သည်။ ချူးအိုးအမြန်လမ်းမကြီးပေါ်ရှိ Suwa IC မှတဆင့် ကားဖြင့်သွားမည်ဆိုပါက ၅၀ မိနစ်ကြာမြင့်သည်။

ရုပ်ပုံ

ကိုးကား

 Geographical Survey Institute

ကဏ္ဍ:ဂျပန်နိုင်ငံရှိ တောင်များ